钦定古今图书集成/明伦汇编/宫闱典/第034卷 > 前废帝何皇后
## 钦定古今图书集成/明伦汇编/宫闱典/第034卷 > 前废帝何皇后

按《宋书后妃传》：“前废帝何皇后，讳令婉，庐江灊人也。
孝建三年，纳为皇太子妃。大明五年，薨于东宫徽光
殿，时年十七，葬。”〈原阙〉谥曰“献妃。”上更为太子，置内职
二等，曰保林，曰“良娣。”纳南中郎长史太山羊瞻女为
良娣，宜都太守袁僧惠女为保林。废帝即位，追崇献
妃曰献皇后。太宗践阼，迁后与废帝合葬龙山北。后
父瑀，晋尚书左仆射澄曾孙也。